19 



stadfæstede ogsaa Forsøgene fuldkommen min Formodning, thi 

 jeg fandt, at hvad enten Slæden blev bevæget med en stor eller 

 lille, jevn eller ujevn Hastighed, med et eensformigt eller ueens- 

 formigt, større eller mindre Tryk, saa udvidede stedse Skinnen 

 paa Banen og Skinnen paa Slæden sig et ligestort Stykke. Heraf 

 følger altsaa, at der frembringes en ligestor Varmemængde i 

 begge Skinner eller at Varmens Intensitet i den mindre maa 

 forholde sig til sammes Intensitet i den større omvendt som 

 deres Længder. 



Da alle de tidligere bekj endte Forsøg over Varmefrembrin- 

 gelsen ved Tab af bevægende Kræfter, som og alle de af mig 

 anstillede Forsøg over Frictionsvarmens Forhold til den tabte 

 Kraft meget tilfredsstillende synes at stadfæste hiin Sætning om 

 tabte bevægende Kræfter , som jeg i Begyndelsen af denne Af- 

 handling har fremsat, nemlig, at naar en Kraft sandseligt for- 

 svinder, da undergaaer den blot en Formforandring og bliver 

 derpaa virksom under andre Former; saa vil man ikke misbillige, 

 at jeg antager, at nøiagtige Forsøg paa det Fuldkomneste ville 

 udvise denne Sætnings Rigtighed. 



Men det er ikke alene om bevægende Kræfter, at jeg an- 

 tager denne Sætning gjældende ; jeg troer, at man tør udsige 

 den som almindeligt gjældende om alle Kræfter, saa at f. Ex., 

 naar modsatte chemiske Kræfter tilintetgjøre hinandens Virkning, 

 da er i Virkeligheden Kraften kun i Formen tilintetgjort, men 

 fremtræder i sin oprindelige Størrelse under andre Former. 



Uden at man antager dette, veed jeg ikke ret, hvorledes 

 man i mangfoldige Tilfælde vil forklare hvad Naturen viser; men 

 ved den fuldstændige Beviisførelse for Umuligheden af et Per- 

 petuum Mobile synes denne Sætning saa paatrængende nødven- 

 dig, at uden denne tør ethvert saadant Beviis betragtes som 

 falsk. Tænker man sig nemlig en bevægende Kraft anvendt paa 

 en ret fordeelagtig Maade paa en saadan Maskine, saa erholdes 

 derved ikke alene en vis Bevægelsesmængde, men der fremkom- 

 mer tillige andre virksomme Kræfter, saasom Electricitet, Varme 



